CELEX: 62009CN0217
Language: da
Date: 2009-06-15 00:00:00
Title: Sag C-217/09: Anmodning om præjudiciel afgørelse indgivet af Tribunale Amministrativo Regionale del Piemonte (Italien) den 15. juni 2009 — Maurizio Polisseni mod A.S.L. N. 14 V.C.O. Omegna

29.8.2009   
            
            
               DA
            
            
               Den Europæiske Unions Tidende
            
            
               C 205/22
            
         Anmodning om præjudiciel afgørelse indgivet af Tribunale Amministrativo Regionale del Piemonte (Italien) den 15. juni 2009 — Maurizio Polisseni mod A.S.L. N. 14 V.C.O. Omegna
   (Sag C-217/09)
   2009/C 205/39
   Processprog: italiensk
   
      Den forelæggende ret
   
   Tribunale Amministrativo Regionale del Piemonte
   
      Parter i hovedsagen
   
   
      Sagsøger: Maurizio Polisseni
   
      Sagsøgt: A.S.L. N. 14 V.C.O. Omegna
   
      Præjudicielle spørgsmål
   
   
               1)
            
            
               Er artikel 43 EF og Fællesskabets konkurrenceret til hinder for en national lovgivning som den, der er omhandlet i artikel 1 i lov nr. 475 af 2. april 1968 og artikel 13 i dekret nr. 1275 fra republikkens præsident af 21. august 1971, for så vidt som den med henblik på godkendelse af flytningen af et apotek inden for et angivet område foreskriver, at afstanden til de andre apoteker skal være mere end 200 meter, målt som den korteste gåafstand mellem apotekerne fra dørtærskel til dørtærskel. Er de begrænsninger af etableringsfriheden, som er fastsat i den omhandlede lovgivning ikke i strid med sådanne hensyn af almen interesse, som ville kunne begrunde sådanne begrænsninger, og er disse ikke under alle omstændigheder uegnede til at opfylde disse interesser?
            
         
               2)
            
            
               Er proportionalitetsprincippet, der skal iagttages ved enhver begrænsning af etableringsfriheden og konkurrenceretten, til hinder for en begrænsning af farmaceuternes ret til frit at drive erhvervsvirksomhed, såsom den begrænsning, der følger af de i spørgsmål 1 omhandlede bestemmelser om en minimumsafstand?
            
         
               3)
            
            
               Er artikel 152 EF og 153 EF, som har til formål at sikre et højt sundhedsbeskyttelsesniveau og et højt forbrugerbeskyttelsesniveau, til hinder for en national lovgivning som den, der følger af artikel 1 i lov nr. 475 af 2. april 1968 og artikel 13 i dekret nr. 1275 fra republikkens præsident af 21. august 1971, for så vidt som den betinger tilladelse til flytning af et apotek inden for et angivet område af, at afstanden til andre apoteker skal være mindst 200 meter, målt som den korteste gåafstand fra dørtærskel til dørtærskel mellem apotekerne, uden at der tages hensyn til kundernes behov eller kravet om en effektiv lokal fordeling af tjenester vedrørende sundhedsbeskyttelse?